Yttersø

Yttersø er en eldre trebygning i Larvik kommune. Adressen er Elveveien 46.

Historie 
Den ble oppført cirka 1820 som lystgård av prost og skipsreder Johan Fredrik Sartz (1763-1839), som bodde i det nåværende Kirkestredet 5 (Larvik Sjøfartsmuseum). Han ble innvalgt til det første overordentlige Storting i 1814 og var én av grevskapseierne 1817-1835. Han og hans hustru Else, født Bugge, var besteforeldre til språkforskeren og folkloristen Sophus Bugge. Ved ektemannens død i 1839 overtok enken eiendommen. I 1847 ble den ervervet av brukseier Treschow, som innledet stordrift der. Fra 1852 tjente den som bolig for landbruksdriftens bestyrere. I 1923 ble Yttersø gård fredet - som den andre her i landet.

I 1993 kjøpte Ragnar Kristensen og hans hustru Bente Bjerknes eiendommen. De har gjennomført et omfattende restaureringsarbeid og mottok Larvik kommunes bevaringspris for 1998.

Galleri

Kilder
 Yttersøs historie på restaurering.net

Eksterne lenker 
Bente Bjerknes' og Ragnar Kristensens hjemmeside
 

Byggverk i Larvik
Kulturminner i Larvik
Hedrum